ai4bharat/Pralekha huggingface dataset:
وزارتِ تعلیم
طلباء کے لئے اسکالرشپ اورفیلوشپ
تعلیم کے وزیرمملکت ڈاکٹرسبھاس سرکارنے آج راجیہ میں ایک تحریری جواب میں بتایاکہ وزارت تعلیم طلباء کو ہندوستان میں اپنی تعلیم کو جاری رکھنے کے لیے مالی مدد فراہم کرنے کے لیے مختلف اسکالرشپ اور فیلوشپ اسکیموں کو نافذ کر رہی ہے۔ وزارت تعلیم نے مختلف شعبوں یعنی سافٹ ویئر ڈیولپمنٹ، الیکٹرانکس مینوفیکچرنگ سروسز، گرافکس اور ملٹی میڈیا، فوڈ پروسیسنگ، ریفریجریشن اور ایئر کنڈیشننگ، بینکنگ میں بیچلر آف ووکیشن اور پیشہ ورانہ تعلیم میں ڈپلومہ کی ڈگری پیش کرنے کے لیے ووکیشنل ڈگری اور ڈپلومہ پروگرام/ کورسز متعارف کرائے ہیں۔ فنانشل سروسز اور انشورنس، پروڈکشن ٹیکنالوجی، انڈسٹریل ٹول مینوفیکچرنگ، میڈیکل امیج ٹیکنالوجی، آٹوموٹیو مینوفیکچرنگ ٹیکنالوجی، آٹوموبائل سروِسنگ، وغیرہ۔ اس کے علاوہ، آل انڈیا کونسل آف ٹیکنیکل ایجوکیشن  کوشل اگومنٹیشن اینڈ ری اسٹرکچرنگ مشن  کو نافذ کر رہی ہے۔ اے آئی سی ٹی ای کے منظور شدہ اداروں کے موجودہ انفراسٹرکچر کے ذریعے آس پاس کے علاقے کی سماجی/ مالی طور پر محروم کمیونٹی کی مہارت کو بڑھانے کے لیے 10ویں جماعت کے بعد اسکول چھوڑنے والوں کے لیے یونیورسٹی گرانٹس کمیشن  اعلیٰ تعلیمی اداروں کو قومی ہنر کی اہلیت کے فریم ورک  کے تحت ہنر پر مبنی تعلیم فراہم کرنے میں سہولت فراہم کرتا ہے۔ ان اداروں کو سرٹیفکیٹ، ڈپلومہ، ایڈوانس ڈپلومہ، بی ۔وی اوسی ، پی جی ڈپلومہ،ایم ۔وی اوسی اورتحقیق متعدد داخلے اور خارجی اختیارات کے ساتھ کل وقتی، کریڈٹ پر مبنی پروگرام پیش کیے جاتے ہیں۔ مزید برآں، یوجی سی نے سال 2020 میں انٹرنشپ/اپرنٹس شپ ایمبیڈڈ ڈگری پروگرام پیش کرنے کے لیے اعلیٰ تعلیمی اداروں کے لیے رہنما خطوط جاری کیے ہیں۔ ان رہنما خطوط کے مطابق، تمام شعبوں میں کوئی بھی یوجی ڈگری پروگرام تمام نظاموں میں اپرنٹس شپ/انٹرنشپ کو شامل کرنے کا اہل ہے۔ ہنر مندی کی ترقی اور انٹرپرینیورشپ کی وزارت ‘دی کرافٹسمین ٹریننگ اسکیم’ بھی نافذ کر رہی ہے،جس کے تحت 149 مختلف تجارتوں پر پیشہ ورانہ تربیت فراہم کی جا رہی ہے۔ ڈگری، ڈپلومہ اور تربیتی کورسز ملک کے تمام زمروں کے طلباء بشمول پسماندہ طلباء کے لیے ہیں۔
صدر جمہوریہ کا سکریٹریٹ
گارڈز کی تبدیلی کی تقریب 25 فروری کو منعقد نہیں کی جائے گی
گارڈز کی تبدیلی کی تقریب اس ہفتہ  کو راشٹرپتی بھون کے فورکورٹ میں 1000 بجے طے شدہ وفاقی جمہوریہ جرمنی کے چانسلر کے لیے گارڈ آف آنر کی وجہ سے نہیں ہوگی۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 158 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 14.13 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،16 جنوری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,58,01,46,015
|
|
دستیاب خوراک
|
|
14,13,44,641
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 158کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 14.13 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت اطلاعات ونشریات
اطلاعات و نشریات کے وزیر انوراگ سنگھ ٹھاکر نے افی 53 کے لیے سب کا پرتپاک خیر مقدم کیا
’’گزشتہ برسوں میں، افی نے بین الاقوامی نقطہ نظر سے سنیما کے ابھرتے ہوئے عصری رجحانات کو اپنی گرفت میں لیا ہے‘‘
#افی وڈ، نومبر 18، 2022
اطلاعات و نشریات کے مرکزی وزیر انوراگ سنگھ ٹھاکر نے اس سال 20 سے 28 نومبر تک گوا میں منعقد ہونے والے انٹرنیشنل فلم فیسٹیول آف انڈیا  کے 53 ویں ایڈیشن کے لیے سبھی کا پرتپاک خیرمقدم کیا ہے۔
ایک تحریری پیغام میں مرکزی وزیر نے کہا ہے کہ افی ہماری تاریخ، ثقافت اور ہر ایک کی زندگی پر سنیما کے وسیع اثرات کو نمایاں کرنے کے لیے ہے۔
انہوں نے مزید کہا ہے کہ، 1952 سے، افی نے ہندوستانی فلمی صنعت کو عالمی محاذ پر اپنی متنوع فلمی زبانوں کی نمائش کے لیے ایک اہم کثیر الجہتی پلیٹ فارم فراہم کیا ہے۔ ’’فلموں کی دنیا کے سرکردہ پروڈیوسروں میں سے ایک کے طور پر، ہندوستان نے خود کو ایک تخلیقی صنعتی پاور ہاؤس کے طور پر کھڑا کیا ہے‘‘۔
مرکزی وزیر نے کہا کہ برسوں کے دوران، افی نے بین الاقوامی نقطہ نظر سے سنیما کے ابھرتے ہوئے عصری رجحانات کو اپنی گرفت میں لیا ہے اور نوجوان فلم سازوں اور تخلیقی طور پر ذہین افراد کی یکساں شرکت کی حوصلہ افزائی کی ہے۔ افی 2022 کے بارے میں، انہوں نے کہا کہ اس سال بھی ناظرین اور فلم ساز سینما کے پرزم سے بنے ہوئے ثقافت، زبانوں اور مختلف قوموں کے ورثے کی ایک پیچیدہ ٹیپسٹری  کا تجربہ کر سکیں گے۔ ’’مجھے یقین ہے کہ افی کا 53 واں ایڈیشن سب کے لیے ایک پُرجوش تجربہ ہوگا‘‘۔
۔۔۔۔۔۔۔۔۔۔۔
ش ح۔ م م۔ ن ا۔
U-12851
(Visitor Counter : 73
امور داخلہ کی وزارت
19-2014 کے دوران بھارت کی شہریت کے لئے موصولہ درخواستوں
کی ممالک کے اعتبار سے تفصیلات
نئی دہلی، 4 مارچ /امور داخلہ کے وزیر مملکت جناب نتیا نند رائے نے 19-2014 کے دوران ہندستان کی شہریت کے لئے موصولہ درخواستوں کی ملک کے اعتبار سے تفصیلات سے متعلق پوچھے گئے ایک سوال کے تحریری جواب میں آج راجیہ سبھا کو بتایا کہ شہریت قانون ایکٹ1955 کی دفعہ 6 اور رجسٹریشن کی دفعہ 5 کے تحت جن کے ضابطوں کے التزامات کے مطابق زیر تبصرہ مدت کے دوران ریکارڈ افراد کو شہریت دی گئی ہے۔
وزیر موصوف نے بتایا کہ تفصیلات کے ریکارڈ مذہب کے اعتبار سے نہیں رکھے گئے ہیں۔ سال 2014 سے 2019 کی مدت کے دوران پڑوسی ملکوں کے شہریوں کو دی گئی شہریت کی تفصیلات حسب ذیل ہیں۔
|
|
سال
|
|
افغانستان
|
|
بنگلہ دیش
|
|
پاکستان
|
|
سری لنکا
|
|
میانمار
|
|
میزان
|
|
2014
|
|
249
|
|
24
|
|
267
|
|
4
|
|
-
|
|
544
|
|
2015
|
|
234
|
|
16+14864|
|
263
|
|
17
|
|
-
|
|
15394
|
|
2016
|
|
244
|
|
39
|
|
670
|
|
35
|
|
-
|
|
988
|
|
2017
|
|
117
|
|
49
|
|
476
|
|
34
|
|
1
|
|
677
|
|
2018
|
|
30
|
|
19
|
|
450
|
|
12
|
|
-
|
|
511
|
|
2019
|
|
40
|
|
25
|
|
809
|
|
11
|
|
-
|
|
885
|
|
میزان
|
|
914
|
|
15036
|
|
2935
|
|
113
|
|
1
|
|
189992015 ہند-بنگلہ دیش سرحدی حد بندی معاہدے پر دستخط کے بعد14864 بنگلہ دیشی شہریوں کو شہریت ایکٹ 1955 کی دفعہ سات کے تحت ہندستان کی شہریت دی گئی ہے۔
۔۔۔۔۔۔۔۔۔۔۔
م ن۔ ش س۔ ج۔
U- 1050
(Visitor Counter : 91
سٹرک ٹرانسپورٹ اور شاہراہوں کی وزارت
جناب نتن گڈکری نے اوڈیشہ، آندھرا پردیش اور مدھیہ پردیش میں تعمیراتی، بازآبادکاری اور تجدیدکاری کے پروجیکٹوں کو منظوری دی
روڈ ٹرانسپورٹ اور شاہراہوں کے مرکزی وزیر جناب نتن گڈکری نے اوڈیشہ کے کیسنگا میں این ایچ-201  کے کے ایم 176 پر لیول کراسنگ نمبر آر وی-172 کے لیے تحویل اراضی سمیت 4 لین والے کیسنگا آر او بی کی تعمیر کو منظوری دے دی ہے، جس کے لیے 324.09 کروڑ روپے کا بجٹ مختص کیا گیا ہے۔ اپنے سلسلہ وار ٹوئٹ میں وزیر موصوف نے بتایا کہ آندھرا پردیش میں کے ایم 700+170 سے 567+234  سے این ایچ 30 کی اونچی سطح والی دو لین تک بازآبادکاری اور تجدید کاری کو منظوری دے دی گئی ہے، جس کے لیے 388.70 کروڑ روپے کا بجٹ مختص کیا گیا ہے۔
آندھرا پردیش میں ای پی سی موڈ پر این ایچ-42 کے مولاکلاچیروو کی اونچی سطح والی 2 لین سے 4/2 لین سے لے کر مدن پلے سیکشن تک بازآبادکاری اور تجدیدکاری کو منظوری دے دی گئی ہے، جس کے لیے 480.10 کروڑ روپے کا بجٹ مختص کیا گیا ہے۔
مدھیہ پردیش میں مالی سال 22-2021 کے لیے سی آر آئی ایف اسکیم کے تحت 600.13 کلومیٹر کی لمبائی کے 23 پروجیکٹ کے کام کو منظوری دے دی گئی ہے، جس کے لیے 1814.90 کروڑ روپے کا بجٹ مختص کیا گیا ہے۔
وزیراعظم کا دفتر
ایتھنس میں بھارتی برادری کے ساتھ وزیر اعظم کی بات چیت
وزیر اعظم جناب نریندر مودی نے 25 اگست 2023 کو ایتھنس میں، کنزرویٹوئر میں بھارتی برادری سے خطاب کیا۔
اپنے خطاب میں، وزیر اعظم نے اُس غیر معمولی تغیر کو اجاگر کیا جس سے بھارت ابھی گزر رہا ہے۔ ساتھ ہی انہوں نے مختلف شعبوں میں رونما ہورہی ترقی کی کا بھی ذکر کیا۔ انہوں نے چندریان مشن کی کامیابی کی ستائش کی۔
وزیر اعظم نے کثیر جہتی بھارت۔یونان تعلقات کو آگے بڑھانے کے معاملے میں یونان میں آباد غیر مقیم ہندوستانی برادری کے ذریعہ دیے گئے تعاون پر روشنی ڈالی اور ان سے بھارت کی نمو کی داستان کا حصہ بننے کی اپیل کی۔
وزارت دفاع
پانچویں اسکورپین آبدوز ’واگیر‘ کی پہلی سمندری مشق
ہندوستانی بحریہ کی کلواری کلاس، پروجیکٹ 75، یارڈ 11879 کی پانچویں آبدوز نے اپنی پہلی مشق یکم فروری، 2022 کو شروع کی۔ اس آبدوز کو نومبر 2020 میں مزاگوں ڈاک شپ بلڈرز لمیٹڈ  کے کانہوجی آنگرے ویٹ بیسن سے لانچ کیا گیا تھا۔ کمیشننگ کے بعد اس آبدوز کو ’واگیر‘ نام دیا جائے گا۔
ایم ڈی ایل نے کووڈ وبائی مرض کے باوجود، سال 2021 میں پروجیکٹ – 75 کی دو آبدوز ’ڈیلیور‘ کر دی ہیں اور پانچویں آبدوز کی سمندری مشق ایک بڑا سنگ میل ہے۔
اب یہ آبدوز سمندر میں اپنے تمام سسٹم کی شدید مشقوں سے گزرے گی، جس میں پروپلزن سسٹم، اسلحوں اور سنسرز کی مشقیں بھی شامل ہیں۔ آبدوز کو ان مشقوں کی تکمیل کے بعد سال 2022 میں ہندوستانی بحریہ کو سونپ دیا جائے گا۔
محنت اور روزگار کی وزارت
جی آئی جی اور پلیٹ ورکرس کے لئے التزامات کا نفاذ
محنت و روزگار کے وزیر مملکت جناب رامیشور تیلی نے آج راجیہ سبھا میں بتایا کہ سماجی تحفظ ضابطہ 2020 پارلیمنٹ کے ذریعے بنائے گئے چار محنت سے متعلق ضابطوں میں سے ایک ہے۔’’مزدور‘‘آئین کی فہرست میں ہے اور مزدوروں سے متعلق ضابطوں کے تحت مرکزی سرکار کے ساتھ ساتھ ریاستی سرکاروں کے ذریعے بھی قانون بنائے جانے کی ضرورت ہے۔سماجی تحفظ قانون 2020کی عمل آوری کی سمت میں ایک قدم کے طورپر سماجی تحفظ ضابطہ 2020اور سماجی تحفظ ضابطہ  کو عوام کی مشاورت کے لئے ماقبل شائع کردیا گیا ہے۔دستیاب اطلاع کے مطابق 21ریاستوں؍مرکز کے زیر انتظام ریاستوں نے مذکورہ قانون کے تحت ضابطوں کا مسودہ ماقبل شائع کردیا ہے۔یہ ضابطہ ابھی لاگو نہیں ہوا ہے۔
سماجی تحفظ ضابطہ 2020میں پہلی بار جی آئی جی اور پلیٹ فارم ورکرز سے متعلق التزامات پیش کئے گئے ہیں۔ضابطے میں جی آئی جی اور پلیٹ فارم ورکرز کے لئے منصوبوں کی تعمیر کے توسط سے سماجی تحفظاتی فوائد کا تصور کیا گیا ہے اور اسے ملازمین کے پروویڈنٹ فنڈ آرگنائزیشن کے توسط سے لاگو کیا جاسکتا ہے اور ملازمین ریاستی انشورنس کارپوریشن جو اب تک منظم سیکٹر کے ملازمین کو سماجی تحفظ کا فائدہ فراہم کرتے ہیں۔کوڈ کے تحت ایک سماجی تحفظ فنڈ بھی قائم کیا گیا ہے اور فنڈ کے ذرائع میں سے ایک ایگریگیٹر کے سالانہ کاروبار کے ایک سے دو فیصد کا تعاون ہے، جو ایسے ملازمین کے لئے ایگریگیٹر کے ذریعے ادا کی گئی یا قابل ادا رقم کی 5فیصد حد کے ماتحت ہے۔
وزیراعظم کا دفتر
وزیر اعظم نے امتحان واریرز کے تازہ ترین ایڈیشن کا اعلان کیا
آئیے ، ہم سب اپنے نوجوانوں کی ان کے امتحانات میں شریک ہو تے وقت ان کی مدد کریں: وزیر اعظم
نئی دہلی،29مارچ 2021/وزیر اعظم ، جناب نریندر مودی نے امتحان وارنرز کے تازہ ترین ایڈیشن کے بارے میں اعلان کرتے ہوئے خوشی محسوس کی۔
انہوں نے کہا کہ امتحان واریرز کے نئے ایڈیشن میں طلباء ، والدین اور اساتذہ کے قیمتی ان پٹس سے تقویت ملی ہے۔
انہوں نے یہ بھی کہا کہ بنیادی طور پر ضابطہ میں نئے حصے شامل کردیئے گئے ہیں جو خاص طور پر والدین اور اساتذہ کے لئے دلچسپ رہیں گے۔
انہوں نے مزید کہا ، "آئیے ہم سب اپنے نوجوانوں کی امتحانات میں شرکت کے دوران ان کی مدد کریں!" ۔
ٹویٹس کی ایک سیریز میں ، وزیر اعظم نے کہا ، "جیسے جیسے امتحان کا سیزن شروع ہوتا ہے ، مجھے یہ بتاتے ہوئے خوشی ہوتی ہے کہ #ایگزام وارئرس کا تازہ ترین ایڈیشن اب دستیاب ہے۔
کتاب میں نئے منتر اور متعدد دلچسپ سرگرمیاں ہیں۔ کتاب امتحان سے پہلے تناؤ سے پاک رہنے کی ضرورت کی تصدیق کرتی ہے۔
امتحان کی تیاری کو تفریح کیسے بنائیں؟
کیا کوئی دلچسپ چیز ہے جو ہم تیاری کے دوران گھر بیٹھے کرسکتے ہیں؟
اس کا حل ہے ...نمو ایپ پر ایک نیا # ایگزام وارئرس ماڈیول۔
اس میں طلباء اور والدین کے لئے بہت سی انٹرایکٹو سرگرمیاں ہیں۔
#ایگزام وارئرس کے نئے ایڈیشن میں طلباء ، والدین اور اساتذہ کے قیمتی ان پٹ سے تقویت ملی ہے۔
اہم نئے حصے شامل کیے گئے ہیں جو خاص طور پر والدین اور اساتذہ کے لئے دلچسپی د ہیں گے۔
آئیے ، سبھی اپنے نوجوانوں کے امتحانات میں شریک ہوتے وقت ان کی مدد کریں! "
ش ح۔ ش ت۔ج
Uno-3171
:
(
وزیراعظم کا دفتر
وزیر اعظم نے سابق وزیر اعظم اندرا گاندھی کے یوم پیدائش پر انہیں خراج عقیدت پیش کیا
نئی دلّی، 19 نومبر / وزیر اعظم جناب نریندر مودی نے سابق وزیر اعظم محترمہ اندرا گاندھی کے یوم پیدائش پر انہیں خراج عقیدت پیش کیا ہے۔
وزیر اعظم نے کہا ہے کہ ” ہماری سابق وذیر اعظم محترمہ اندر گاندھی جی کو ان کے یوم پیدائش پر خراج عقیدت۔“
Narendra Modi
@narendramodi
”ہماری سابق وزیر اعظم محترمہ اندر گاندھی جی کو ان کے یوم پیدائش پر خراج عقیدت۔“
۔۔۔۔۔۔
U.5170
(Visitor Counter : 87
کابینہ
ہومیوپیتھی میں اصلاحات
ہومیوپیتھی کی مرکزی کونسل کی مدت کار 18مئی ،2018سے آئندہ دوبرسوں کے لئے بڑھادی گئی ہے
کابینہ نے ہومیوپیتھی مرکزی کونسل  بل 2019 کو اپنی منظوری دی
نئی دہلی،13جون :مرکزی کابینہ نے وزیراعظم ، جناب نریندرمودی کی قیادت میں ہومیو پیتھی مرکزی کونسل  بل 2019 کے مسودے کو اپنی منظوری دے دی ہے ۔
اثرات
یہ بل مرکزی کونسل کی تشکیل نو کی مدت کو موجودہ ایک سال کی مدت سے بڑھا کر دوسال کردیگا تاکہ بورڈ آف گورنرس کی مدت کا ر
کو بھی 17مئی ، 2019 سے آگے دوبرسوں کے لئے توسیع کے عمل سے ہمکنارکیاجاسکے ۔
یہ بل ہومیوپیتھی کی مرکزی کونسل کو ، کونسل کے اختیارات ار کام کاج کو عملی جامہ پہنانے میں معاون اورمدد گارہوگا۔
مذکورہ بل ہومیوپیتھی مرکزی بل آرڈی نینس 2019 کی جگہ لے گا اورحکومت کی مدت کارکو مزید ایک سال کے لئے توسیع دے سکے گا۔
پس منظر
مرکز ی ہومیو پیتھی کونسل سے متعلق تمام ترمعاملات بورڈ آف گورنرس کو سونپ دیئے گئے ہیں جن میں مقتدراور فاضل ڈاکٹرحضرات اور انتظام کارشخصیات شامل ہیں جب تک کونسل کی تشکیل نوعمل میں نہیں آتی ۔ یہی لوگ کام کاج دیکھیں گے ۔ یہ مدت کاراس لئے بڑھائی گئی ہے کیونکہ ہومیوپیتھی کے اسٹیٹ رجسٹروں کو تاحال نہیں بنایاجاسکاتھا اورساتھ ہی ساتھ عام انتخابات بھی منعقد ہونے تھے ۔
سماجی انصاف اور تفویض اختیارات کی وزارت
ڈاکٹر ویرندر کمار 17 مئی، 2022 کو معذور افراد کی ہنرمندی، باز آبادکاری اور انہیں با اختیار بنانے کے لیے سی آر سی-شیلانگ کی خدمات کا افتتاح کریں گے
سماجی انصاف اور تفویض اختیار کے مرکزی وزیر ڈاکٹر ویرندر کمار 17 مئی، 2022 کو شیلانگ، میگھالیہ میں معذور افراد کی ہنرمندی، باز آبادکاری اور انہیں با اختیار بنانے کے لیے کمپوزٹ ریجنل سینٹر  کی خدمات کا افتتاح کریں گے۔
سماجی انصاف اور تفویض اختیار کی وزیر مملکت محترمہ پرتیما بھومک، میگھالیہ حکومت کے وزیر برائے سماجی فلاح و بہبود جناب کرمین شیلا، میگھالیہ کے رکن پارلیمنٹ جناب ونسینٹ ایچ پالا، مشرقی کھاسی ہلز ضلع کی رکن اسمبلی محترمہ ماجیل امپارن لنگدوہ بھی اس موقع پر موجود رہیں گے۔
محترمہ انجلی بھورا ، سکریٹری، معذور افراد کو با اختیار بنانے کا محکمہ، حکومت ہند، محترمہ ایس بی مارک  دویانگ جن کمشنر، میگھالیہ حکومت، جناب سمپت کمار، آئی اے ایس، پرنسپل سکریٹری، محکمہ سماجی فلاح و بہبود، میگھالیہ حکومت، جناب نچیکیتا راؤت، ڈائرکٹر، این آئی ای پی ایم ڈی، چنئی، ڈاکٹر روشن بجلی، ڈائرکٹر اور نوڈل آفیسر، سی آر سی  اور دیگر سینئر افسران بھی اس پروگرام میں شامل ہوں گے۔
سی آر سی – شیلانگ حکومت میگھالیہ کے ذریعے مون فورٹ بلڈنگ، دھن کھیتی شیلانگ میں دی گئی تقریباً 10 ایکڑ زمین پر بنا ہوا ہے۔ یہ سماجی انصاف و تفویض اختیار کی وزارت، حکومت ہند کے معذور افراد کو با اختیار بنانے کے محکمہ کے تحت نیشنل انسٹی ٹیوٹ فار امپاورمنٹ آف پرسن آف ملٹی پل ڈس ایبی لٹیز ، چنئی کے انتظامی کنٹرول کے تحت کام کر رہا ہے۔ اس کا مقصد میگھالیہ میں معذور افراد  کے لیے ضروری وسائل اور خدمات کا انتظام کرنا ہے۔
حکومت ہند نے ملک کے مختلف حصوں میں، خاص طور سے شمال مشرقی ریاستوں میں سی آر سی قائم کیے ہیں۔ شیلانگ میں واقع سی آر سی ایسا ہی 20واں ادارہ ہے، جو 19 جولائی، 2021 سے کام کر رہا ہے۔
سی آر سی – شیلانگ، میگھالیہ میں معذور افراد کو خصوصی تعلیم، فزیو تھیراپی، پیشہ ورانہ باز آبادکاری، معالجاتی نفسیاتی سائنس، اورئنٹیشن اور حرکت کی ٹریننگ، پیشہ ورانہ طریقہ علاج، تقریر و سماعت کی خدمات، پروستھیٹک اور آرتھوٹک خدمات، سینسری انٹیگریشن تھیراپی، رہنمائی اور صلاح و مشورہ پر مبنی باز آبادکاری سے متعلق خدمات مہیا کرتا ہے۔
سی آر سی شیلانگ اے ڈی آئی پی کے تخمینہ اور تقسیم کے کیمپ لگاکر اے ڈی آئی پی اسکیم کے تحت معذور افراد  کو امداد اور آلات بھی مہیا کراتا ہے۔
طبی خدمات مہیا کرانے کے علاوہ، یہ ادارہ بیداری پیدا کرنے، وسائل تیار کرنے، آؤٹ ریچ پروگرام منعقد کرنے اور سماجی انصاف اور تفویض اختیار کی وزارت، حکومت ہند کی اسکیموں کو نافذ کرنے میں بھی تعاون فراہم کرتا ہے۔
وزیراعظم کا دفتر
وزیر اعظم نے پریکشا پے چرچا کے موضوع پر منتر اور سرگرمیوں سے متعلق دلچسپ معلومات کا ذخیرہ ساجھا کیا
وزیر اعظم جناب نریندر مودی نے پریکشا پے چرچا کے موضوع پر منتر اور سرگرمیوں سے متعلق دلچسپ معلومات کا ذخیرہ ساجھا کیا، جو کہ امتحانات کے دباؤ کو کم کرنے میں مدد فراہم کرے گا۔
وزیر اعظم نے ٹوئیٹ کیا؛
’’یہ امتحانات کا موسم ہے اور جیسا کہ ہمارے # ایگزام وارئیرس امتحانات کی تیاریوں میں مصروف ہیں، اسی سلسلے میں منتروں اور سرگرمیوں سے متعلق دلچسپ معلومات کا ذخیرہ ساجھا کر رہا ہوں جو کہ امتحانات کے دباؤ کو کم کرنے کے ساتھ ساتھ امتحانات کا جشن منانے میں بھی مدد فراہم کرے گا۔‘‘
وزارت دفاع
بھارت اورآسٹریلیا کے بحری گشتی نگرانی کے طیارے  کی تال میل قائم کرتے ہوئے مربوط کارروائیاں
بھارتی بحریہ کے بحری علاقے میں گشت اورنگرانی سے متعلق ایک طیارہ –پی 8I آسٹریلیا میں ڈارون کے مقام پرپہنچ گیاہے ۔
یہ طیارہ اوراس کے عملے کے ارکان ڈارون کے مقام پر آپریشن کے مطابق اپنی پاریاں بدلیں گے ۔ اپنے قیام کے دوران بھارتی بحریہ کے سمندری گشت سے متعلق اسکویڈرن البطروس کی ایک ٹیم رائل آسٹریلیا ایئر فورس کے 92ونگ کے اپنے ہم منصب عہدیداروں کے ساتھ ملکرکارروائی کرے گی ۔ دونوں ملکوں کے پی 8 طیارے ، آبدوزشکن جنگ جوئی اورسطح پرنگرانی سے متعلق مربوط کارروائیاں انجام دیں گے تاکہ بحری علاقے سے متعلق بیداری میں اضافہ کیاجاسکے ۔
حالیہ دورمیں ، سمندرمیں دوطرفہ اورکثیر سطحی مشقوں کے توسط سے ، دونوں سمندری ملکوں کے درمیان رابطوں میں ہورہے اضافے کی بدولت باہم مل کر کارروائی کرنے کی صلاحیت بہترہوئی ہے اوردوستی کے پُل پروان چڑھے ہیں ۔ پی -8طیارے نے ، اپنی طویل فاصلے تک رسائی کےمظاہرے کے ساتھ ، مالابار اورآسن ڈیکس مشقوں کے سلسلے کے دوران مشترکہ طورپر کارروائی کی ہے اورکارروائی جاتی طریق کاراورمعلومات کے تبادلہ کے سلسلے میں ایک یکساں سمجھ ہے ۔
انڈونیشیا اورشمالی آسٹریلیاکے درمیان بحری حدود بحرہند کے خطے کے لئے ایک داخلی دروازہ ہونے کے سبب دونوں ملکوں کے باہمی مفاد کا علاقہ ہے ۔ بھارت اورآسٹریلیا دونوں کے مشترکہ کلیدی مفادات ہیں ، جن سے ایک کھلے اورآزادی بھارت ، بحرالکاہل خطے اور خطے میں ضابطوں پرمبنی آرڈر کو فروغ حاصل ہورہاہے ۔
ماحولیات، جنگلات اور موسمیاتی تبدیلی کی وزارت
مرکز نے مختلف ریاستوں کو جنگل بانی کے لئے47436کروڑ روپے جاری کئے
نئی دہلی،29؍ اگست، جنگل بانی کے فروغ کو تیزی سے فروغ دینے اور ملک کے سبز مقاصد کے حصول کے لئے ماحولیات ، جنگلات اور آب وہوا میں تبدیلی کے مرکزی وزیر جناب پرکاش جاؤڈیکر نے آج کیمپا فنڈ کے 47436 کروڑ روپے مختلف ریاستوں کو سونپے۔ اس موقع پر ماحولیات ، جنگلات اور آب وہوا میں تبدیلی کی وزارت میں وزیر مملکت جناب بابل سپریو بھی موجود تھے۔ آج نئی دہلی میں منعقد ریاستوں کے جنگلات کے وزیروں اور حکام کی ایک میٹنگ میں ماحولیات کے وزیر نے کہا کہ جنگلات کے لئے ریاستی بجٹ میں کوئی کمی نہیں ہونی چاہئے اور جو فنڈ منتقل کئے جارہے ہیں وہ ریاستی بجٹ کے علاوہ ہیں۔ انہوں نے کہا کہ یہ امید کی جاتی ہے کہ تمام ریاستیں قومی سطح پر عہد کردہ تعاون  کے جنگلات اور درختوں میں اضافہ کرنے کے مقاصد کے حصول کے لئے جنگل بانی کی سرگرمیوں میں استعمال کئے جائیں گے، جس سے سال 2030 تک مزید 2.5 سے 3 ارب ٹن تک کاربن ڈائی ایکسائڈ کو ختم کرنے میں مدد ملے گی۔ ماحولیات کے وزیر نے مزید کہا کہ کیمپا فنڈ کو تنخواہوں ، سفر کے الاؤنس اور میڈیکل اخراجات وغیرہ کے لئے استعمال نہیں کیا جاسکتا ۔
جنگلات کی دولت اور ملک کی ماحولیاتی سلامتی کو برقرار رکھنے اور اس میں اضافہ کرنے کی خاطر حکومت کی کوششوں کو اجاگر کرتے ہوئے جناب جاؤڈیکر نے کہا کہ یہ فنڈ جن اہم سرگرمیوں میں استعمال کیا جائے گا اُن میں تلافی کے لئے جنگل بانی ، طاس کے علاقوں کی درستگی ، جنگلی حیات کا بندو بست قدرتی وسائل کا احیاء ، جنگلوں میں آگ کی روک تھام اور کنٹرول کی کارروائی ، جنگل میں مٹی اور رطوبت کو بر قرار رکھنے کا کام ، جنگلی حیات کے مسکن کو بہتر بنانا ، نباتاتی تنوع اور حیاتیاتی وسائل کا بندو بست ، جنگل بانی میں تحقیق اور کیمپا کاموں کی نگرانی وغیرہ شامل ہیں۔
۔۔۔۔۔۔۔۔۔۔۔۔۔۔۔

U-3930
(Visitor Counter : 171
امور صارفین، خوراک اور عوامی تقسیم کی وزارت
مرکز نے سویا میل کو 30 جون 2022 تک کے لئے لازمی اشیا ہونے کا اعلان کیا
ضروری اشیا ایکٹ،1955 کی فہرست میں ترمیم کی گئی
بازار میں اس شے کی فروخت اور دستیاب کو آسانی سے مہیا کرانے کے لئے یہ فیصلہ لیا گیا
نئی دہلی،24 دسمبر 2021/ سویا میل کی قیمتوں کو کنٹرول کرنے کے لئے حکومت نے لازمی اشیاایکٹ ، 1955 کہ فہرست میں ترمیم کرکے 30 جون 2022 تک ’سویا میل‘ کولازمی اشیا کے طور پر اعلان کرنےکے لئے لازمی اشیا ایکٹ کے تحت ایک حکم نوٹی فائی کیا ہے۔ حکومت ہند نےایک تاریخی ہدایت جاری کی ہے جس میں یہ ذکر کیا گیا ہے کہ لازمی اشیا ایکٹ 1955 کی فہرست میں نمبر شمار کے بعد  سویا میل ‘‘ آئٹم جوڑا جائے گا۔
یہ فیصلہ مرکزی حکومت اور تمام ریاستوں/مرکز کے زیر انتظام علاقوں کے سویا میل کے پیداوار ، تقسیم وغیرہ کی مارکٹنگ کرنے اور بازار میں اس چیز کی فروخت اور دستیابی کو سہل بنانے کے لئے مستحکم کرے گا۔ یہ غیر مناسب بازار روایتوں پر روک لگائے گا اور پولٹری فارم اور مویشیوں کے کھانے کے مینوفیکچرر جیسے صارفین کے لئے دستیاب میں اضافہ کرے گا۔
قانون اور انصاف کی وزارت
خاتون آبادی کے درمیان قانونی تعلیم کا فروغ
قانون اور انصاف کے مرکزی وزیر جناب کرن رجیجو نے آج راجیہ سبھا میں ایک تحریری جواب میں بتایا کہ طلبا، خاص طور پر خاتون طالبہ کا قانونی کورسز میں داخلہ ان کی اپنی پسند اور دلچسپی کا معاملہ ہے اور یہ سماجی اور کنبے کے حالات پر منحصر ہے جو طلبا کے فیصلے کا تعین کرتا ہے۔
مختلف قومی قانونی یونیورسٹیوں  میں طلبا کو تعلیم فراہم کرنے کے لئے مختلف طریقہ کار کو منظوری دی گئی ہے۔ این ایل یوز تعلیم میں مدد کے لئے اپنے طلبا کو ’میرٹ –کم – مینس‘ اسکالر شپ اور مالی مدد فراہم کرتی ہے۔ کچھ این ایل یوز میں ای ڈبلیو ایس زمرے کے تحت اضافی سیٹیں فراہم کی جارہی ہیں۔ مرکزی حکومت مختلف سرکاری اسکیموں کے ذریعہ ایس سی/ایس ٹی / او بی سی اور جسمانی طور پر معذور طلبا کے لئے اسکالر شپ کی منظوری بھی دے رہی ہے۔ کچھ ریاستی حکومتیں مختلف ریاستی سرکاری اسکیم کے ذریعہ ایس سی/ ایس ٹی /او بی سی سے تعلق رکھنے والے طلبا کو اسکالر شپ فراہم کررہی ہیں۔ اس کے علاوہ ریاستی حکومتیں ان طلبا کو انتہائی آسان شرائط پر تعلیمی قرض بھی فراہم کررہی ہیں۔سماجی انصاف اور تفویض اختیارات کی وزارت اور قبائلی امور کی وزارت بھی طلبا کو اسکالر شپ فراہم کرتی ہیں۔
۔۔۔۔۔۔۔۔۔۔۔
ش ح۔ع ح۔ ن ا۔
U- 7176
(Visitor Counter : 25
وزارت اطلاعات ونشریات
جانئیے کہ وزیراعظم نے ایم آئی ایف ایف -2022 کی کس فلم کے بارے میں بات کی تھی
ممبئی، 30مئی 2022
کیا آپ جانتے ہیں کہ وزیر اعظم نریندر مودی نے اپنے حالیہ من کی بات ایپی سوڈ میں ایم آئی ایف ایف کی ایک فلم کے بارے میں بات کی تھی؟ ہاں، اور اس فلم کی کل 17ویں ممبئی انٹرنیشنل فلم فیسٹیول میں نمائش کی جا رہی ہے۔
وزیر اعظم نے جاپان کے اپنے حالیہ دورہ کے بارے میں بات کی تھی جہاں انہوں نے اتسوشی ماتسوو اور کینجی یوشی سے ملاقات کی جو ’رامائن: دی لیجنڈ آف پرنس راما ‘ کی تیاری میں شامل تھے، یہ پہلی اینی میشن فلم ہے جسے بھارت اور جاپان نے مشترکہ طورپر پروڈیوس کیا اور یہ 1993 میں ریلیز ہوئی تھی۔یہ فلم اپنی پہلی لانچ کے بعد سے 30 سالہ جشن منا رہی ہے۔
فلمز ڈویژن کامپلیکس، ممبئی میں اینیمیشن فلم کی نمائش کے لیے داخلہ مفت ہے اور سبھی کے لیے ۔ یہ پہلی بار ہے کہ 18 سال تک کی کم عمر کے گروپ تک کے بچوں کو ایم آئی ایف ایف کا حصہ بنایا گیا ہے۔
رامائن: دی لیجنڈ آف پرنس راما' کی نمائش31 مئی 2022 کوفلمز ڈویژن کمپلیکس کے جے بی ہال میں سہ پہر 3.45 بجے کی جائے گی۔ بچوں کو نیشنل میوزیم آف انڈین سنیما کا دورہ کرنے اور فلم ڈویژں کے وینیو میں سنیما کے ماہرین کے ساتھ تبادلہ خیال کرنے کا بھی موقع مل سکتا ہے۔
سنئے کہ فلم کے بارے میں وزیراعظم نے کیا کہا
وزیراعظم نے کہا ’’ یہ پروجیکٹ جاپان کے بہت ہی مشہور فلم ڈائریکٹر یوگو ساکو جی سے جڑا ہوا تھا۔ تقریباً چالیس سال پہلے 1983 میں ، انہیں، پہلی بار رامائن کے بارے میں پتہ چلاتھا‘‘۔ وزیراعظم نے ذکر کیا کہ ڈائرکٹر یوگوساکو کو’ رامائن ‘دل کو چھو گئی ، جس کے بعد انہوں نے اس پر گہرائی سے ری سرچ شروع کردی۔انہوں نے مزید کہا ’’ انہوں نے جاپانی زبان میں رامائن کے 10 ورژن پڑھ ڈالے۔ اور وہ اتنے پر ہی نہیں رکے ، وہ اسے اینی میشن پر بھی اتارنا چاہتے تھے۔‘‘
وزیراعظم نے یہ بھی مشترک کیا کہ بھارتی اینی میٹرز نے کس طرح سے ان کی کافی مدد کی اور انہیں فلم میں دکھائے گئے بھارتی رسم ورواج اور روایتوں کے بارے میں مدد اور رہنمائی کی ۔ وزیراعظم نے ذکر کیا کہ ’’ انہیں بتایا گیا کہ بھارت میں لوگ دھوتی کیسے پہنتے ہیں، ساڑی کیسے پہنتے ہیں، بال کیسے بناتے ہیں۔ بچے خاندان کے اندر ایک دوسرے کا احترام کیسے کرتے ہیں ، سینئر کو پرنام کیسے کرتے ہیں اور ان کا آشرواد کیسے لیتے ہیں۔ یہ تمام چیزیں !
وزیراعظم نے جاپان کے لوگوں کے لئے اپنی محبت اور تعریف کا اظہار کیا ۔ جو ثقافت اور زبان میں فرق کے باوجود ہماری بھارتی ثقافت کو احترام کے ساتھ جوڑ سکتے ہیں اور احترام کے ساتھ جوڑ اور پسند کرسکتے ہیں۔ ہم سے ہزاروں کلومیٹر دور جاپان میں بیٹھے لوگ جو نہ ہماری زبان جانتے ہیں ، جو نہ ہماری روایات کے بارے میں اتنا جانتے ہیں، ان کی ہماری ثقافت کے لئے اتنی لگن ، یہ عقیدت، یہ احترام ، بہت ہی قابل تعریف ہے۔ کون ہندوستانی اس پر فخر نہیں کرے گا؟
فلم کے بارے میں
’رامائن: دی لیجنڈ آف پرنس راما‘ کی ہدایت کاری لیجنڈری بھارتی اینیمیٹر رام موہن اور جاپانی ہدایت کار یوگو ساکو اور کویچی ساسکی نےکی ہے۔
والمیکی کی رامائن پر مبنی، ’رامائن: دی لیجنڈ آف پرنس راما‘ اینیمیشن کے ’فیوژن‘ اسٹائل کو دریافت کرتی ہے جو اینیمیشن کے تین مختلف اسکولوں - جاپان سے منگا، امریکہ سے ڈزنی اور بھارت سے روی ورما پر مشتمل ہے۔